Sway (selskap)

Sway AS er et norsk selskap som utvikler teknologi for flytende vindmøller til bruk på dypt vann. Kjerneproduktet er en medvindsturbin og tilhørende tårnkonstruksjon. Administrerende direktør er Michael Forland.

Historikk
Selskapet ble grunnlagt av Eystein Borgen og Inocean i 2001. Det vant DnB NORs innovasjonspris i 2006 for en tårnløsning selskapet hadde utviklet.

I 2007 gjennomførte selskapet en emisjon på 150 millioner kroner der det norske oljeselskapet Statoil kom inn som den største eieren i selskapet. 

Teknologi
Ved å ha en medvindsturbin kan konstruksjonen stives av med wirestag på forsiden av tårnet, hvilket reduserer bølgekreftene og utmattingskreftene i konstruksjonen. Hele tårnet med turbinen roterer i et jawledd i bunnen av det flytende tårnet. Tårnet er festet med et strekkstag ned til ankeret i bunn.

Sway Turbine AS
Fra 2005 utviklet selskapet en vindturbin. Produksjonen ble i 2010 skilt ut i eget selskap, Sway Turbine AS. Dette selskapet fikk innvilget konsesjon av NVE for bygging av en prototype av verdens største vindturbin på 10 MW, på Øygarden utenfor Bergen, og 137 millioner kroner i støtte fra Enova for bygging av pilot i 2010.Pressemelding Olje og Energidepartementet: Verdens største vindturbin skal bygges i Norge I 2010 ble Ingelise Arntsen administrerende direktør for Sway Turbine AS.Offshore.no: Ny sjef i Sway

Referanser

Eksterne lenker


Kategori:Norske teknologiselskaper
Kategori:Vindkraftselskaper
Kategori:Selskaper etablert i 2001
Kategori:Equinor